MANA 30 NOIEMBRIE

„Și iată, Eu sunt cu voi în toate zilele, până la sfârșitul veacului.” — Mat. 28:20

Cu siguranță că Cel ce a avut grijă să supravegheze lucrarea semănatului nu se interesează mai puțin și nu dă mai puțină atenție seceratului. Să înfigem cu forță secera Adevărului, cu energie și curaj, amintindu-ne că servim Domnului Hristos, amintindu-ne că nu suntem răspunzători de seceriș, ci numai de energia cu care adunăm „grâul” copt pe care-l putem găsi. Dacă munca este grea pentru aflarea câtorva boabe de grâu copt, cu atât mai mult trebuie să ne bucurăm de cei pe care-i găsim și să învățăm să iubim și să apreciem ceea ce este rar și de valoare. Întrebuințând toată înțelepciunea de care suntem capabili în acest serviciu, să ne amintim, de asemenea, că Domnul, făcându-ne și nouă parte în munca Sa, nu are în vedere atât de mult ce putem noi realiza, ci mai mult binecuvântarea pe care acea muncă o aduce asupra noastră. — Z. '01-155