CÂNTĂRI ÎN NOAPTE 27 IUNIE

Ci, cât sunt de sus cerurile față de pământ, atât sunt de sus căile Mele față de căile voastre și gândurile Mele față de gândurile voastre. Isaia 55:9

Când înțelegem marea întindere a planului divin, putem vedea scopul final al lui Dumnezeu de a învinge păcatul și de a binecuvânta toate familiile pământului cu cunoștința bunătății Sale și cu o ocazie favorabilă pentru reformare — când ajungem să vedem că alegerile din Veacul Iudeu și de asemenea din acest Veac Evanghelic nu sunt decât mijloace spre marele scop de a binecuvânta lumea. Atunci începem să discernem cât de sus sunt căile lui Dumnezeu față de căile omului și planurile lui Dumnezeu față de planurile omului, și să discernem înălțimile și adâncimile, lungimile și lățimile iubirii lui Dumnezeu și pregătirile pentru binecuvântarea lumii. Și în măsura în care privim acest tablou glorios suntem întăriți de puterea Lui în omul dinăuntru, și suntem ridicați din îngustimea și egoismul nostru și tot mai mult formați ca imagini ale dragului Fiu al lui Dumnezeu, și astfel, imagini și ale Tatălui Ceresc. O, atunci, de-am putea fiecare, toți, să fim din aceia care sunt cunoscuți de Domnul ca „chiar cei aleși" — unul din aceia pe care în prezent îi folosește în legătură cu lucrarea Sa actuală de alegere a turmei mici, și în curând îi va folosi în marea Sa lucrare de binecuvântare a tuturor familiilor pământului. Ce încercări și greutăți am putea îndura cu o astfel de perspectivă! W. T. 1907-93 (R 3964:4) (Cântarea 58)