MANA 3 IUNIE

Cerurile spun slava lui Dumnezeu și întinderea lor vestește lucrarea mâinilor Lui. O zi istorisește alteia acest lucru, o noapte dă de știre alteia despre El. Și aceasta, fără vorbe, fără cuvinte, al căror sunet să fie auzit; dar răsunetul lor străbate tot pământul, și glasul lor merge până la marginile lumii. — Ps. 19:1-4; (Cornilescu)

Procesiunea măreață a cerurilor, ziua și noaptea, să ne provoace la adorare și laudă și să inspire inimilor noastre un devotament sfânt și respectuos. Această activitate fără zgomot, această supunere desăvârșită legilor divine și strălucirea binecuvântată a oștilor cerești să-și imprime lecțiile lor folositoare asupra noastră — lecții de activitate zeloasă, fără zarvă sau ostentație, de ascultare desăvârșită de voința Lui, care face toate lucrurile bine și este prea înțelept ca să greșească și prea bun ca să fie neîndurat; de a lăsa slava Domnului care ne-a iluminat să strălucească de la noi asupra fiecărui privitor. — Z. '95-121