MANA 14 AUGUST

Ajunge ucenicului să fie ca învățătorul lui și robului să fie ca domnul lui. Dacă pe Stăpânul casei L-au numit Beelzebul, cu cât mai mult vor numi așa pe cei din casa Lui? — Mat. 10:25

Oricât de frumos ar fi prezentat, Adevărul este o sabie care taie în toate direcțiile și care, după cum a prezis Domnul, pune adesea pe părinți împotriva copiilor și pe copii împotriva părinților, căci întunericul urăște lumina și i se împotrivește în orice chip posibil. Luând în considerare învățăturile Domnului în legătură cu acest subiect și faptul că și cea mai înțeleaptă prezentare a Adevărului poate fi interpretată greșit, este de datoria oricui vrea să servească cu credincioșie Adevărului să fie cât se poate de atent pentru a nu fi înțeles greșit — să fie clar înțeles că noi nu participăm la nici un fel de anarhie și nici n-o susținem; dimpotrivă, noi susținem dreptatea și cea mai înaltă dintre legi, legea divină. — Z. '03-13