MANA 30 IULIE

Prindeți-ne vulpile, vulpile cele mici, care strică viile. — Cânt. 2:15

Mulți sunt prea îngăduitori față de ei înșiși în privința micilor vătămări ale legământului lor de consacrare. Ei zic: „Ce folos de atâta grijă și de o viață atât de deosebită de viața lumii în general?” O, există un mare folos în aceasta, căci învingerile în lucrurile mici le pregătesc și le fac posibile pe cele mari; dimpotrivă, a te preda voinței trupului în lucrurile mici înseamnă înfrângere sigură în întreaga luptă.

Noi care am devenit „noi creaturi” socotite în Hristos știm că trebuie să fim încercați (dacă încercările noastre n-au început încă) și trebuie să ne dăm seama că numai așa vom deveni tari spiritual și capabili de „biruință” dacă practicăm tăgăduirea de sine în lucrurile mărunte ale vieții și omorâm dorințele naturale ale trupului, cu privire la îmbrăcăminte, hrană, conduită etc. —Z. '99-172