CÂNTĂRI ÎN NOAPTE 15 AUGUST

Închinătorii adevărați vor adora pe Tatăl în duh și în adevăr; căci și Tatăl caută astfel de adoratori. Ioan 4:23

Adorarea în duh și în adevăr nu se aplică numai la rugăciune, laudă, implorare și mulțumire. Merge mai adânc de acestea și pune stăpânire pe sentimente, pe inimă, și ca atare nu înseamnă un „act de adorare", ci mai degrabă o viață de adorare — o viață în care, prin conceperea spiritului și prin cunoașterea planului divin, individul devine atât de mult una cu Dumnezeu și atât de mult la unison cu legea lui Dumnezeu și cu toate aspectele planului lui Dumnezeu, încât, cum a spus Domnul nostru, mâncarea și băutura lui este să facă voia Tatălui. Aceasta este adorare în Duh și în adevăr. Ea își va găsi expresia în genunchii plecați și în purtarea ordonată și reverențioasă în apropierea de Dumnezeu în rugăciunea personală, în rugăciunea în familie și în compania casei credinței, și își va găsi de asemenea expresia în toate acțiunile și cuvintele vieții. Inima captivată va căuta să aducă fiecare talent al trupului în supunere totală la voia lui Dumnezeu și a lui Cristos. Toate acestea constituie adorarea pe care o caută Dumnezeu; și, desigur, numai aceia care sunt astfel captivați de Domnul în inimă și care-L servesc în Duh și în adevăr și se străduiesc ca voia Lui să se facă în inimile, cuvintele și purtarea lor, sunt în sens deplin adevărații adoratori pe care îi caută Domnul; „turma mică", „preoția împărătească" credincioasă. W. T. 1896-287 (R 2071:6) (Cântarea 325)