CÂNTĂRI ÎN NOAPTE 04 FEBRUARIE

Vino cu noi și îți vom face bine, căci Domnul a spus că va face bine lui Israel. Numeri 10:29

Oricine vine cu noi primește o binecuvântare, și când îndemnăm pe cineva să vină cu noi, primim o binecuvântare, deoarece credința noastră în Domnul este încurajată, stimulată, și de asemenea ascultarea noastră de Domnul; căci oare vom spune noi altora, „Domnul îți va face bine", fără să avem noi înșine experiența binelui și fără să ne dăm seama de binecuvântările pe care le primim zi de zi din mâna Domnului? Și dacă ei vin cu noi, faptul că noi le-am sugerat acest lucru și le-am promis o binecuvântare, ne va ajuta mai mult să evităm a murmura, a ne plânge și a manifesta orice altceva decât binele pe care-l primim necontenit de la Domnul. Facem bine, așadar, ca israeliți spirituali, să urmăm exemplul lui Moise în apelurile către cei care sunt sub influența noastră — facem bine să le cităm promisiunile Domnului și să ne arătăm credința în ele. W. T. 1907-236 (R 4038:6) (Cântarea 38)