MANA 28 MARTIE

Ia-ți partea ta de suferință, ca un bun ostaș al lui Hristos. — 2 Tim. 2:3

Ostașul adevărat nu-și pune în discuție cauza sa. Se presupune — cu drept cuvânt — că înainte de a se fi înrolat ca ostaș el s-a hotărât în privința dreptății și neprihănirii cauzei pe care s-a angajat s-o servească. După aceea el susține această cauză și înfruntă împotrivirile față de ea. El este gata să cheltuiască tot și să fie cu totul cheltuit în apărarea ei.

Măreț lucru este a servi lui Hristos în onestitate și credință deplină! Este o bucurie nespusă a fi de partea cea dreaptă, a ști că dincolo de câmpul sângelui și de valea umbrelor este din belșug intrare în bucuriile și pacea triumfătorului Rege al regilor. Pentru o speranță ca aceasta nimeni n-ar trebui să se retragă din asprimea luptei, nimeni să nu tremure în fața furiei dușmanului și să nu se înspăimânte în fața foamei, setei, goliciunii, rănilor sau morții. — Z. '03-84