MANA 12 DECEMBRIE

Căci așa cum a gândit în sufletul lui, așa este el ... — Prov. 23:7

Este de datoria poporului consacrat al Domnului să curețe cu grijă toate necurățiile și să fie atenți ca acestea să nu pătrundă în inimile și cugetele lor, dându-și seama că dacă ele sunt înăuntru îi murdăresc într-o măsură mai mare sau mai mică. Cine-și păstrează curățenia în gândire pe acela îl va costa mai puțină trudă menținerea curățeniei în cuvintele și faptele sale. Ori de unde ar veni necurățenia, de la lume, de la trup sau de la diavol, atacul ei este mai întâi asupra minții; dacă aici este respinsă, victoria este câștigată; dacă nu este respinsă, nu știm care ar putea fi consecințele, după cum declară apostolul Iacov: „pofta [dorința egoistă de orice fel], când a conceput [în minte], dă naștere păcatului [dezvoltă cuvinte sau fapte păcătoase]; și păcatul, odată făptuit, aduce moartea”. — Z. '01-325