CÂNTĂRI ÎN NOAPTE 17 APRILIE

Uitați-vă bine la Cel care a suferit din partea păcătoșilor o împotrivire așa de mare față de Sine, ca nu cumva să vă pierdeți inima și să cădeți de oboseală în sufletele voastre. Evrei 12:3

Relatarea rușinii dragului nostru Răscumpărător, îndurată pentru noi cu atâta răbdare, este foarte mișcătoare, și poate că relatarea și citirea ei au adus mai multe inimi la pocăință decât orice altceva. Ea nu-și pierde puterea nici asupra celor care deja L-au acceptat pe Domnul nostru și răscumpărarea efectuată de sângele Lui: ea ne înmoaie inima ori de câte ori ne gândim la Cel care a îndurat o împotrivire așa de mare din partea păcătoșilor, când ne amintim că El n-a meritat-o și că aceasta a făcut parte din sacrificiul Lui pentru noi. Apostolul ne indică una dintre cele mai convingătoare lecții cu acest subiect, îndemnând ca toți urmașii Domnului să se gândească la umilința, răbdarea și suferințele lui Cristos, îndurate pe nedrept, ca nu cumva să cădem de oboseală în sufletele noastre, când îndurăm necazuri relativ ușoare, în timp ce căutăm să mergem în urmele Lui. W. T. 1898-160 (R 2313:5) (Cântarea 331)