CÂNTĂRI ÎN NOAPTE 30 DECEMBRIE

Îți voi aduce o jertfă de mulțumire și voi chema Numele Domnului. Psalmul 116:17

Din punct de vedere spiritual ne-am ospătat din bunătățile favorii divine, în timp ce în lucrurile pământești, în orice împrejurări ne-am aflat, având asigurarea că toate lucrurile lucrează împreună spre binele celor ce-L iubesc pe Dumnezeu, ne-am dat seama că evlavia cu mulțumire este un mare câștig, având făgăduința vieții de acum (atâta timp cât Dumnezeu dorește să mai rămânem aici) și acelei viitoare. De aceea putem și aducem din toată inima „jertfă lui Dumnezeu, mulțumiri.” Și nu-I vom da noi oare, nu numai lauda buzelor noastre, ci și tămâia unor vieți cu adevărat consacrate de-a lungul anului în care tocmai intrăm? Preaiubiților, consacrați-vă astăzi din nou Domnului -— nu în sensul de a anula consacrarea făcută o dată pentru totodeauna, poate cu mulți ani în urmă, ci în sensul de a reafirma și de a întări acel legământ. Spuneți Domnului că vă considerați pe deplin ai Lui și că scopul vostru este încă acela de a păstra tot ce este al vostru pe altarul sacrificiului în timpul acestui an nou și până când va fi pe deplin mistuit în serviciul Său. Apoi să continuăm astfel cu grijă minuțioasă zi după zi să împlinim voturile noastre de deplină consacrare Celui-Prea-Înalt. W. T. 1906-3 (R 3695:3) (Cântarea 34)