CÂNTĂRI ÎN NOAPTE 03 IANUARIE

Dar oricui va bea din apa pe care i-o voi da Eu, în veac nu-i va fi sete. Ioan 4:14

Erorile, falsitățile, ar putea satisface temporar dorințele celor care n-au gustat încă adevărul, apa vieții; dar nimic în afară de adevăr nu poate da satisfacție permanentă, durabilă; și Domnul nostru Însuși, Cuvântul, Logosul, mesajul Tatălui, plin de har și de adevăr, este întruchiparea și reprezentantul acestei satisfăcătoare ape a vieții. Oricine-L primește pe Domnul ca Răscumpărătorul, Conducătorul și Învățătorul său, prin care vor fi împlinite toate promisiunile îndurătoare ale lui Dumnezeu, oricine primește această apă a vieții, primește o parte satisfăcătoare, și niciodată nu va căuta adevărul în alte direcții. Îi va satisface dorințele cum nimic altceva nu i le-ar putea satisface, și atât de îmbelșugat încât nu va avea poftă de ape străine. W. T. 1899-27 (R 2424:4) (Cântarea 387)