CÂNTĂRI ÎN NOAPTE 27 FEBRUARIE

Luați scutul credinței, cu care veți putea stinge toate săgețile arzătoare ale Celui Rău. Efeseni 6:16

Noua creatură se poate dezvolta chiar și atunci când omul din afară piere. Satan a reușit să-i facă pe preoții cei mai de seamă și pe farisei să cauzeze moartea Domnului nostru; dar acesta a fost chiar mijlocul prin care El a intrat în glorie. În felul Său de a proceda cu Domnul nostru, Tatăl ne-a dat o ilustrație a felului în care procedează cu noi. Astfel putem ști că chiar dacă s-ar părea că Satan obține victorie asupra noastră, aceste „întristări ușoare", după cum ni se spune, vor produce „pentru noi mai presus de orice măsură o greutate veșnică de slavă". Noi știm că nu avem putere să ne opunem lui Satan. Nimeni nu este îndestulat pentru aceste lucruri în afară de Domnul. Dar El este mai mare decât Satan și toți îngerii lui. Noi privim înainte cu ochii credinței la lucrurile care nu se văd. Se cuvine deci să fim stăruitori, neclintiți, plini de credință, și prin urmare capabili să întâmpinăm orice permite Tatăl să vină peste noi. W. T. 1913-56 (R 5184:6) (Cântarea 282)