MANA 4 IANUARIE

Fii tare, încurajază-ți inima și nădăjduiește în Iehova! — Ps. 27:14

Timpul este un element important în toate planurile lui Dumnezeu; deci, să nu ne simțim dezamăgiți când se pune la probă răbdarea noastră, când binecuvântările pe care le dorim întârzie mult. Dumnezeu și-a luat timp pentru a face lumea și a o pregăti spre a fi locuită de om, timp pentru a da omenirii experiența necesară cu răul, timp pentru a pregăti venirea lui Hristos ca Răscumpărătorul lumii, timp pentru a pregăti Biserica spre a se împărtăși de domnia Lui glorioasă și timp trebuie îngăduit pentru formarea și corectarea afacerilor individuale ale poporului Său. Dumnezeu nu ne-a uitat chiar dacă răspunsul Lui la rugăciunile noastre pare a întârzia. El, care ia seama de căderea vrăbiuței și numără firele de păr de pe capul nostru, nu poate fi indiferent nici chiar față de ruga cea mai slabă sau față de nevoia cea mai mică a celui mai umil fiu al Său. — Z. '95-20