CÂNTĂRI ÎN NOAPTE 09 IUNIE

Plini de dragoste frățească, miloși, smeriți. 1 Petru 3:8

Dragostea de frați este prezentată în Scripturi ca una din dovezile indiscutabile ale ajungerii noastre ca membri în corpul lui Cristos. Această dragoste poate fi de grade diferite, dar trebuie să o avem într-un anumit grad dacă suntem ai Domnului, căci „dacă n-are cineva Duhul lui Hristos, nu este al Lui" (Romani 8:9). Dar această flacără a iubirii sacre pentru frați aprinsă în inimile noastre nu este suficientă; ea trebuie să strălucească, să ardă și să producă în noi nu numai o căldură a iubirii, ci o iubire mistuitoare — iubire care nu numai va trece cu vederea diferitele slăbiciuni și imperfecțiuni ale fraților și va observa atent fiecare calitate, ci iubirea care va fi gata să-și dea viața pentru frați pentru că ei sunt dintre consacrații Lui, oricâtă nevoie ar putea avea ei să lupte împotriva păcatului și a slăbiciunilor. W. T. 1907-34 (R 3932:2) (Cântarea 149)