CÂNTĂRI ÎN NOAPTE 16 OCTOMBRIE

Îmbrăcați-vă în Domnul Isus Hristos. Romani 13:14

Inimile noastre sunt deja consacrate Domnului. Suntem deja adoptați în familia Lui prin conceperea cu Spiritul Său sfânt. Dar carnea noastră nu este perfectă și continuă să iubească multe din hainele vechii naturi, de care trebuie să ne dezbrăcăm. Treptat trebuie să le înlocuim cu noua îmbrăcăminte, uniforma cerească după care toți ne pot cunoaște la exterior, precum și după mărturisirea că suntem copii ai lui Dumnezeu, frați ai lui Cristos „moștenitori ai lui Dumnezeu și împreună moștenitori cu Isus Hristos". Îmbrăcarea cu Domnul Isus Cristos nu este o lucrare de un moment, nici de o oră, nici de o lună, nici de un an, ci este o lucrare de o viață. Dar dacă nu este începută, nici nu va fi terminată. Și într-adevăr putem fi siguri că nu vom putea niciodată să îmbrăcăm cu totul însușirile lui Cristos. Totuși, Domnul va vedea străduința noastră, lupta noastră încordată de a ne dezbrăca de natura noastră veche, de a ne dezbrăca de faptele cărnii și de a îmbrăca hainele dreptății, potrivite relației noastre cu El — uniforma, îmbrăcămintea care ne face separați de lume și sfințiți pentru Dumnezeu prin Isus Cristos Domnul nostru. W. T. 1909-152 (R 4402:3) (Cântarea 82)