CÂNTĂRI ÎN NOAPTE 30 SEPTEMBRIE

Domnul mergea înaintea lor, ziua într-un stâlp de nor, ca să-i conducă pe drum, iar noaptea într-un stâlp de foc, ca să-i lumineze. Exodul 13:21

Ceea ce se făcea în fiecare zi prin îndrumarea Domnului în privința Israelului natural, are loc desigur cu aceeași regularitate și în privința Israelului spiritual. Toți care vor fi găsiți credincioși, toți israeliții cu adevărat, pornind în fiecare dimineață în călătoria vieții, în bătălia vieții, în probele și încercările de pe cale, trebuie desigur să învețe să se uite la Domnul în calitate de Căpetenie a Mântuirii lor, ca singurul prin care Satan și oștile lui vor putea fi învinși, singurul prin care putem avea victoria. „ Care israelit spiritual își poate permite să se ducă la culcare la sfârșitul zilei fără să privească retrospectiv la bunătatea Domnului și fără să dorească favoarea și protecția Sa continuă în umbrele nopții? W. T. 1907-236 (R 4039:1) (Cântarea 65)