CÂNTĂRI ÎN NOAPTE 15 NOIEMBRIE

Croiți cărări drepte pentru picioarele voastre, pentru ca cel care șchiopătează să nu se abată din cale. Evrei 12:13

Ce vrea să spună apostolul? Nu vrea să spună că noi ar trebui să săpăm literal o cărare netedă, nici nu se referă la picioarele noastre literale. Toți suntem de acord cu aceasta. Evident învățătura apostolului este că fiecare dintre oile Domnului are mai multe sau mai puține neajunsuri pământești (imperfecțiune), și drept urmare a acestui șchiopătat este greu pentru acesta să facă progres stabil în urmele Domnului nostru. El îndeamnă ca pe măsură ce aflăm care ne sunt slăbiciunile, fizice și morale, să ne străduim să ne modelăm mersul vieții, așa încât să devenim capabili să învingem dificultățile căii și asalturile Adversarului. Croim cărări drepte alegând un astfel de comportament care să nu agraveze și să nu stârnească inutil slăbiciunile noastre, și astfel să ne facă mai șchiopi. Trebuie să căutăm să învingem șchiopătatul, și pentru a face astfel, trebuie nu numai să ne rugăm, „Nu ne lăsa pe noi în ispită", ci trebuie să căutăm să evităm ispita pe toate căile. Cum facem aceasta? Răspundem, prin exercitarea voinței noastre, sau a angajamentelor noastre — prin hotărâri mentale; sau, cu alte cuvinte, făcând jurăminte sau promisiuni solemne Domnului cu privire la hotărârea noastră de a lua calea potrivită. De aceea, oricine a urmat porunca apostolului exprimată în textul nostru și a făcut jurăminte Domnului, ar trebui să fie credincios să le îndeplinească, dacă vrea să iasă învingător și să aibă aprobarea divină. W. T. 1909-75 (R 4348:2) (Cântarea 114)