CÂNTĂRI ÎN NOAPTE 26 IULIE

Mergeau din loc în loc și vesteau cuvântul. Fapt. 8:4

Unii creștini dragi fac greșeala de a predica despre sociologie, despre frumusețile naturii, despre lucrurile lumii. Alții se ocupă continuu și de erori și de cei care le susțin. Astfel de lucruri își pot avea timpul și locul lor în legătură cu mesajul; dar toți care vreau să servească pe Domnul să-și aducă aminte că noi suntem împuterniciți să propovăduim numai Evanghelia lui Cristos. Cristos și mesajul Lui constituie lumina care a intrat în mințile noastre — lumina pe care trebuie să o lăsăm să strălucească pentru binecuvântarea altora. Întunericul urăște lumina și luptă împotriva luminii; dar lumina trebuie să continue să strălucească. Astfel a spus Domnul nostru: „Tot așa să lumineze și lumina voastră înaintea oamenilor, ca ei să vadă faptele voastre bune și să preamărească pe Tatăl vostru care este în ceruri". Lumina nu este doar mesajul pe care-l purtăm pe buzele noastre, ci și influența care emană din viețile noastre zilnice. Tot mai mult suntem convinși că voia Domnului este ca mesajul Lui să fie dus de aceia care sunt curați în inimă. „Curățiți-vă, cei care purtați vasele Domnului." W. T. 1909-46 (R 4330:5) (Cântarea 284)