CÂNTĂRI ÎN NOAPTE 08 NOIEMBRIE

Priviți la chemarea voastră, fraților: printre voi nu sunt mulți înțelepți în felul lumii, nici mulți puternici, nici mulți de neam ales. 1 Corinteni 1:26

Cât de ciudat! Totuși este chiar modul Domnului de a proceda, să treacă pe lângă cei siguri de sine și mândri, și să spună că numai cei care se umilesc vor fi înălțați și că cei care se înalță vor fi umiliți. Atunci, acest fapt că Dumnezeu nu acceptă decât pe cei umiliți, explică de ce aceia care au primit mesajul în umilință sunt mai cu seamă cei neînsemnați, de jos. Numai cei cu minte umilită, învățați în școala lui Cristos sunt cei în stare și dispuși să-i accepte pe cei de jos care se alătură la standardul Domnului și care pot fi acceptați. A-i iubi pe cei de jos înseamnă că trebuie să-i vedem din punctul de vedere divin și să-i iubim așa cum îi iubește Dumnezeu — nu pentru însușirile lor josnice și inferioare, ci în ciuda acestora; datorită dorințelor inimii lor după Dumnezeu și dreptate. Pe măsură ce ajungem să iubim și să apreciem pe toți cei care apără și luptă pentru acele principii, noi ne luăm poziția cu Dumnezeu și vedem această situație din punct de vedere divin, având compasiune pentru cei care sunt slabi și rătăciți și făcând tot ce putem pentru a-i ajuta, dacă sunt dintre cei care iubesc dreptatea și urăsc nedreptatea și luptă în armonie cu idealurile lor. W. T. 1908-326 (R 4269:4) (Cântarea 6)