MANA 1 IULIE

Umblați deci ca niște copii ai luminii . . . Cercetați ce este plăcut înaintea Domnului. — Efes. 5:8,10

Dacă noi suntem sfințiți prin Adevăr pentru Dumnezeu -- dacă voința noastră este moartă și în locul ei am acceptat în mod deplin voința Domnului ca fiind a noastră, în cuget, cuvânt și faptă, atunci am realizat voința lui Dumnezeu și vom câștiga premiul ca „învingători”, chiar dacă, nedânduni-se ocazii favorabile, n-am propovăduit niciodată, n-am dat niciodată săracilor și niciodată n-am suferit ca martiri pentru cauza Adevărului. Bine să reținem acest punct cu toții, „aceasta este voia lui Dumnezeu [cu privire la voi], sfințirea voastră”. Nimic să nu umbrească sau să întunece acest adevăr, nici alte adevăruri și nici erori. Aceasta să domine mersul vieții noastre și dacă voința lui Dumnezeu este într-adevăr voința noastră, atunci avem o cărare clar marcată înaintea noastră, ceea ce este foarte important. — Z. '99-4