CÂNTĂRI ÎN NOAPTE 24 SEPTEMBRIE

Mi se satură sufletul ca de niște bucate grase și miezoase și gura mea Te va lăuda cu buze pline de bucurie. Chiar în așternutul meu îmi aduc aminte de Tine și în timpul vegherilor nopții mă gândesc la Tine. Psalmul 63:5, 6

Cine are timp de meditare va primi o mare binecuvântare dacă gândurile sale se vor îndrepta spre Atotputernicul, recunoscându-I bunătatea, căutând să-I aducă laudă pentru toate îndurările Sale cele de multe feluri, meditând la Dumnezeu în vegherile nopții. „ Să ne gândim la Dumnezeu ca la personificarea a toate câte sunt drepte, iubitoare, blânde, înțelepte, în caracter și principiu. Aceasta să ne stimuleze să fim asemenea Lui. Cu cât vom aprecia mai mult un caracter nobil, cu atât vom dori mai mult să-l imităm. Cu cât vom vedea mai mult marile lucrări ale lui Dumnezeu în natură și îndurările Lui față de noi, în aceeași măsură buzele și inimile noastre Îl vor lăuda. W. T. 1915-311 (R 5785:5) (Cântarea 277) V. D. M. 406:7, 407:1