CÂNTĂRI ÎN NOAPTE 21 IULIE

După cum mlădița nu poate să aducă roadă de la sine, dacă nu rămâne în viță, tot așa nici voi nu puteți, dacă nu rămâneți în Mine. Ioan 15:4

Domnul nostru ne dă o sugestie că producerea de multă roadă nu este întru totul dependentă de noi, și chiar dacă rămânem în El ca mlădițe aducătoare de roadă, calitatea și cantitatea roadei trebuie să fie îmbunătățite prin aceea că avem idealuri potrivite în fața noastră, căutând cu seriozitate împlinirea lor. Astfel El spune: „Dacă rămâneți în Mine și cuvintele Mele rămân în voi, cereți orice veți vrea și vi se va da". Sugestia este aceea că dorința și cererea de la Tatăl Ceresc la tronul harului ceresc este un mijloc prin care putem primi tot mai mult din seva Viței, Spiritul sfânt, și putem dezvolta roadele Spiritului. Se va observa că nimic de aici nu sugerează căutarea sau găsirea lucrurilor bune pământești. Acestea trebuie lăsate cu totul pe seama înțelepciunii și providenței Domnului, și poporul Lui, adevăratele mlădițe ale Viței, trebuie să dorească și să caute Spiritul sfânt, pe care Tatăl este mai dispus să li-l dea decât sunt părinții pământești să dea daruri bune copiilor lor. W. T. 1899-111 (R 2466:2) (Cântarea 91)