CÂNTĂRI ÎN NOAPTE 09 OCTOMBRIE

Binecuvântează, suflete al meu, pe Domnul și nu uita nici una din binefacerile Lui! El îți iartă toate fărădelegile tale; El îți vindecă toate bolile tale. Psalmul 103:2, 3

Profetul David poate și-a aplicat aceste cuvinte sieși ca evreu, și poate s-a gândit la propria sa vindecare și binecuvântare fizică drept dovezi ale favorii Domnului sub Legământul Legii. Dar aplicarea profetică a acestui psalm la Israelul spiritual este încă mai interesantă. Israeliții spirituali sunt noi creaturi și au această comoară în vase de lut. La aceștia, mintea nouă este cea care recunoaște vindecarea, iertarea, împăcarea cu Dumnezeu; și potrivit făgăduinței lui Dumnezeu, toate lucrurile lucrează împreună spre binele lor pentru că iubesc pe Dumnezeu și au fost chemați potrivit scopului divin. Noua creatură are continuu motive să exclame cuvintele textului nostru. Apostolul Pavel, ducând mai departe acest gând, a declarat că marele Răscumpărător va prezenta la sfârșit biserica Sa înaintea Tatălui, fără vină și perfectă în iubire — semănată în slăbiciune, înviată în putere; semănată în necinste, înviată în slavă; semănată trup natural, înviată trup spiritual. Vom fi ca El și Îl vom vedea așa cum este și-I vom împărtăși slava. W. T. 1912-73 (R 4981:4) (Cântarea 348)