CÂNTĂRI ÎN NOAPTE 25 IANUARIE

Binecuvântarea Domnului îmbogățește și El nu lasă să fie urmată de vreun necaz. Proverbe 10:22

Oricine are binecuvântarea Domnului este într-adevăr bogat, indiferent de cantitatea de bunuri ale acestei lumi pe care el le posedă. Ce valoare are toată bogăția unui Cresus îun rege bogat din vechime în Asia Mică — n. e.ș dacă aceasta nu aduce pace, bucurie și fericire? Oriunde mergem, îi găsim pe toți — bogați și săraci — căutând plăcere, căutând izvoarele bucuriei; dar cât de puțini dintre acești căutători o găsesc vreodată! Vai! Pare imposibil ca lumea să înțeleagă marele fapt că binecuvântarea Domnului constituie adevăratul fond de bogății și plăceri veșnice — mai mult decât viața care este acum și decât cea viitoare! Cei pe care Domnul îi îmbogățește cu făgăduințele și favoarea Sa, cu îndrumarea și binecuvântarea Sa, au bucuria pe care alții o caută în zadar. Aceste bogății adevărate din timpul acestui Veac Evanghelic pot fi obținute de toți care au „urechi de auzit" și care află despre favoarea lui Dumnezeu în Cristos. În Cristos sunt ascunse toate comorile înțelepciunii, iubirii și puterii divine. W. T. 1913-30 (R 5171:1) (Cântarea 133)