CÂNTĂRI ÎN NOAPTE 31 MARTIE

Cuvântul lui Dumnezeu este viu și lucrător, mai tăietor decât orice sabie cu două tăișuri. Evrei 4:12

În fiecare caz, Cuvântul lui Dumnezeu a fost cel care a cauzat tulburare, agitație. Fie că a fost trimis prin profeții din vechime, prin apostoli și prin reformatorii din acest veac, Dumnezeu a vorbit din ceruri — și Cuvântul Său este viu și puternic, care pătrunde dincolo de orice mesaj uman. El va despărți, va face deosebire, va găsi pe cei înfometați după adevăr, îi va separa de ceilalți; este lumina despre care apostolul a declarat: cea care face ca totul să fie arătat este lumina. Atitudinea luată de oameni față de lumină, față de adevăr, demonstrează, mai bine decât ar face-o toate pretențiile lor, dacă sunt ai luminii sau ai întunericului. În imperfecțiunea judecății noastre am putea presupune că unii ar fi copii ai luminii când de fapt nu sunt ai luminii, sau am putea presupune că unii sunt ai întunericului când în realitate sunt altfel în inimă. Domnul îi cunoaște pe cei care sunt ai Lui; El arată cine este de partea Lui și cine este de partea întunericului; să fim mulțumiți și să lăsăm secera adevărului să facă separarea în lucrarea secerișului, și să nu fim încăpățânați și încrezuți, ci să-L așteptăm pe Domnul. Să așteptăm cu răbdare ca El să producă separarea cu înțelepciune și iubire divină — noi știm că în cele din urmă planul Lui este cel mai bun. W. T. 1906-294 (R 3860:6) (Cântarea 81)