CÂNTĂRI ÎN NOAPTE 14 NOIEMBRIE

Ferice de cei care n-au văzut și au crezut. Ioan 20:29

Acum, când este întuneric, înainte ca Soarele Dreptății să răsară cu vindecare în razele Sale, pentru a risipi toate îndoielile și temerile și piedicile, Domnul pune un premiu pentru credință, și numai cei care o pot exercita și chiar o exercită pot avea și chiar au anumite răsplăți, privilegii, ocazii și binecuvântări. Despre turma mică a veacului evanghelic este scris: „Umblăm prin credință, nu prin vedere." Îndurăm „ca și cum L-am fi văzut pe Cel care este nevăzut"; alergăm după o coroană și un tron pe care le putem vedea numai cu ochiul credinței; ascultăm de vocea Celui care a vorbit din ceruri, dar a cărui voce este acum susurul blând și subțire pe care numai cei care exercită credința o pot auzi, aprecia și înțelege. În curând va veni timpul când această voce va clătina pământul și va face ca tot pământul să fie umplut de cunoștința Domnului. Atunci ascultarea va fi cuvenită și va aduce binecuvântare; dar ascultarea acum, chiar până la jertfirea intereselor pământești, urmând în urmele Celui care ne-a dat un exemplu, aduce binecuvântări mai mari — binecuvântări care aparțin nu numai vieții de acum, ci și celei viitoare — binecuvântările gloriei, onoarei și nemuririi. W. T. 1901-141 (R 2804:5) (Cântarea 46)