CÂNTĂRI ÎN NOAPTE 21 IANUARIE

Căci ochii Domnului sunt peste cei drepți și urechile Lui spre rugăciunile lor. 1 Petru 3:12

Tatăl nostru ceresc este profund interesat de tot ce este în legătură cu noi și cu ai noștri. Ce lucru este prea mărunt pentru observația Celui care numără chiar și firele de păr de pe capetele noastre? „ Chiar dacă suntem creaturi decăzute, de la starea nobilă în care am fost creați, Dumnezeu a iubit rasa noastră atât de mult, chiar pe când noi eram încă păcătoși, încât a făcut pregătiri cu mare preț pentru răscumpărare și restabilire, și apoi pentru gloria noastră veșnică. Și prin urmare — fiindcă El ne iubește — prin Cristos El ne oferă îndurătoarea Sa favoare de a merge la El cum merg copiii la un tată. „ Nu trebuie să ne temem că El este prea ocupat cu alte lucruri de mai mare importanță, sau că S-a săturat că mergem la El în repetate rânduri cu lucruri de mică importanță. „ Avem privilegiul să intrăm în odăițele noastre, să închidem ușile și să ne rugăm Tatălui nostru care vede în ascuns, și care ne va răsplăti deschis. W. T. 1895-214 (R 1865:4, 5; 1864:3) (Cântarea 11)