CÂNTĂRI ÎN NOAPTE 18 FEBRUARIE

Urmați, deci, exemplul lui Dumnezeu, ca niște copii iubiți. Efeseni 5:1

Este timpul să învățăm că nu putem servi lui Dumnezeu și mamonei, și că trebuie să alegem între aceștia. Dacă nu-L alegem pe Domnul și serviciul Lui și dacă nu le punem pe acestea pe primul loc în sentimentele inimilor noastre, vom fi socotiți că le punem pe celelalte pe primul loc — interesele omului natural — și aprecierea noastră de către Domnul și răsplata pe care El ne-o va da vor fi corespunzătoare. El are într-adevăr binecuvântări pentru toate familiile pământului, dar binecuvântarea specială prezentată în făgăduințele nespus de mari și scumpe de glorie, onoare și nemurire este pentru cei care-L iubesc în grad suprem, mai mult decât își iubesc casele sau terenurile, afacerea sau averea, familia sau rudele sau pe ei înșiși. Îndemnul nostru către toți cei care au părăsit toate pentru a-L urma pe Domnul este să nu ne uităm înapoi, să înțelegem că am făcut cea mai mare afacere imaginabilă, că suntem în cursa pentru obținerea celui mai mare premiu imaginabil, împreună cu asocierea cu Domnul nostru în lucrarea Lui minunată și cu aprobarea divină. W. T. 1906-46 (R 3721:4) (Cântarea 326)