MANA 5 OCTOMBRIE

... Gândiți-vă la Cel ce a răbdat acest fel de împotrivire din partea păcătoșilor asupra Sa, ca să nu vă osteniți, descurajați fiind în cugetele voastre. — Evr. 12:3; (Sf. Scr. 1874)

Vai, câți din adevărații copii ai lui Dumnezeu devin osteniți și descurajați în cugetele lor și sunt în pericolul de-a pierde premiul cel mare, pentru că n-au gândit, n-au studiat, n-au înțeles, n-au luat în considerare pe Domnul și credincioșia cu care El a îndurat împotrivirea. Dacă ar lua în considerare perfecțiunea Lui și cum a strălucit în întuneric lumina reprezentată de El și totuși nu a fost apreciată, atunci s-ar aștepta ca nici lumina răspândită de ei să nu fie apreciată. Dacă ar lua în considerare cât a suferit Domnul în toate privințele, pe nedrept, pentru dreptate și ar medita că purtarea lor, chiar dacă este bine intenționată, este imperfectă, aceasta i-ar întări să îndure suferințe ca buni ostași ai lui Hristos, să nu obosească făcând binele și să nu se descurajeze sub împotrivire. — Z. '04-38