CÂNTĂRI ÎN NOAPTE 05 NOIEMBRIE

Prin mărturisirea cu gura ajungi la mântuire. Romani 10:10

Aceasta sugerează că un credincios mut nu-și va asigura niciodată chemarea și alegerea. Nu ne referim la aceia care sunt literal muți: ci înțelegem cuvântul „gură" în același sens în care vorbim despre „urechile" inimilor noastre și despre „ochii înțelegerii noastre." O inimă care vede și aude harul lui Dumnezeu, și care îl acceptă cu adevărat, trebuie la timpul cuvenit să devină atât de entuziasmată de lucrurile auzite și văzute, încât să nu se poată reține de la unele manifestări exterioare ale bucuriei, păcii și speranței, încrederii și recunoștinței. După cum a declarat apostolul: „Căci noi nu putem să nu vorbim despre cele ce am văzut și am auzit". Toți creștinii care, după ce au primit lumina adevărului, au văzut îndurarea lui Dumnezeu în planul divin, după ce au gustat că Domnul este milostiv, după ce au auzit minunățiile acestei „mântuiri așa de mari, care, începând să fie vestită de Domnul, ne-a fost adeverită de cei care au auzit-o" — aceștia nu trebuie, nu pot să tacă, nici să pună lumina lor sub o baniță. Dacă fac aceasta, va înseamna stingerea luminii lor, oprirea creșterii lor; și perseverența în aceasta va însemna în final pentru ei nimicire în moartea a doua: pentru că aceia care se rușinează de Domnul și de Cuvântul Lui, după ce au înțeles clar, nu numai că nu sunt potriviți pentru împărăție, dar de unii ca aceștia și Domnul Se va rușina în totalitate. W. T. 1902-73 (R 2966:5) (Cântarea 321)