CÂNTĂRI ÎN NOAPTE 28 MAI

Ferice de omul care își pune încrederea în Domnul. Psalmul 40:4

Dacă părăsim lumea pentru a deveni poporul Domnului și dacă primim lecțiile experienței din mâna Sa cu credință potrivită în El, rezultatul va fi desigur o stare pregătită și promptă de a face o consacrare deplină, o supunere deplină a noastră la voința Domnului, de a-I urma îndrumările, de a moșteni orice are El pentru noi. Și dacă credința este cea potrivită, vom zice împreună cu profetul: „Nu mă tem de nici un rău, căci Tu ești cu mine. Toiagul și nuiaua Ta mă mângâie". Aceștia, și numai aceștia, pot fi conduși de Domnul în acest Veac Evanghelic, în care trebuie să umblăm prin credință, nu prin vedere. Numai aceștia vor avea încredere să meargă înainte, întâmpinând diferitele împotriviri dinăuntru și din afară în timpul prezent. Aceștia în final vor fi reprezentanții lui Dumnezeu și conducători în binecuvântarea lumii în Veacul Milenar. Să învățăm bine lecția credinței, a încrederii, pentru că Dumnezeu ne informează că El apreciază această calitate și că El poate lucra cu noi numai în măsura în care o posedăm, așa că în experiențele noastre găsim că ne place cel mai mult să ajutăm și să încurajăm pe cei care manifestă o încredere statornică în noi. W. T. 1902-259 (R 3064:6) (Cântarea 173)