CÂNTĂRI ÎN NOAPTE 01 APRILIE

Prietenia Domnului este cu cei care se tem de El, ca să-i facă să cunoască legământul Său. Psalmul 25:14

Acel minunat legământ, arătat tuturor celor care caută Cuvântul în cinste și sinceritate, ne asigură că așa cum iubitul nostru Răscumpărător S-a smerit pentru răscumpărarea noastră și a lumii, și a fost mult înălțat, tot așa noi, dacă suntem la fel de credincioși, putem suferi acum cu El și în curând să fim părtăși gloriei Sale și colaboratori ai Săi în împărăția care va binecuvânta toate familiile pământului. O, ce bogății de har! Ce bunătate! Ce milă gingașă! Ce dovezi de înțelepciune, pricepere, dreptate, iubire și putere divină! Cum această imagine a Singurului Conceput al Tatălui ni-L arată ca Răscumpărătorul nostru și de asemenea ca Domnul și Capul nostru, care, în curând, potrivit făgăduinței, ne va prezenta ca mireasă a Sa, fără vină și ireproșabili înaintea Tatălui în iubire. Privită din acest punct de vedere, recunoașterea lui Isus, iubitul nostru Răscumpărător, Trimisul lui Dumnezeu, Mântuitorul lumii, nu este o abatere de la porunca textului, „Iehova Dumnezeu nostru este singurul Domn", pentru că apostolul ne asigură că potrivit autorității divine toți trebuie să-L venereze pe Fiul după cum Îl venerează pe Tatăl — nu să-L venereze ca Tată, ci să-L venereze ca Fiu pe care Tatăl L-a numit moștenitor al tuturor lucrurilor, și care, ca asociat al Tatălui, va binecuvânta toate familiile pământului și care, după o mie de ani, va preda împărăția lui Dumnezeu, Tatălui Însuși, pentru ca El să fie totul în toți. W. T. 1907-263 (R 4052:1) (Cântarea 182)