CÂNTĂRI ÎN NOAPTE 06 NOIEMBRIE

Păziți de puterea lui Dumnezeu, prin credință, pentru mântuire. 1 Petru 1:5

În călătoria noastră prin viață aproape zilnic ajungem în locuri și situații care, greșit primite, ar putea schimba întregul nostru curs, de la părtășie și legătură cu Dumnezeu, la păcat și opoziție față de El. Care creștin nu și-a dat seama de anumite crize în viața lui, în care păreau să -i vorbească două voci; una favorizând umilința și ascultarea de Dumnezeu cu orice preț; cealaltă îndemnând la încăpățânare sprijinită de mândrie? Dacă suntem creștini înaintați, care prin numeroase învingeri am câștigat o poziție în care asemenea asalturi sunt rare, totuși va fi nevoie să fim atenți și să ne amintim că avem un Adversar foarte viclean, că avem comoara minții noi într-un vas de lut și că în carnea noastră nu locuiește perfecțiunea. Aceste aduceri aminte ar trebui să ne facă foarte umiliți și să ne conducă spre a ne ține strâns de Domnul, și să ne temem și să urâm orice atitudine a purtării și chiar a gândului care ar părea în vreo măsură se să opună voinței divine. W. T. 1908-265 (R 4233:6) (Cântarea 136)