CÂNTĂRI ÎN NOAPTE 01 DECEMBRIE

Când a văzut Isus pe mama Sa și lângă ea stând ucenicul pe care-l iubea, a zis mamei Sale: „Femeie, iată fiul tău!” Apoi a zis ucenicului: „Iată mama ta!" Ioan 19:26, 27

Domnul nostru, departe de a se gândi la Sine și la suferința Sa, Se gândea la alții. După cum în timpul misiunii Sale a umblat făcând bine, tot așa și în ora morții Sale, S-a gândit la binele și la bunăstarea altora și prin cuvintele de mai sus a încredințat-o pe mama Sa în grija ucenicului iubitor. Frumoasă este această lecție! Cum ne arată ea lărgimea inimii și a simpatiei Domnului nostru și cum ne învață să nu fim absorbiți în întregime de propriile noastre încercări și dificultăți, mari și mici, ci mai degrabă să fim purtători ai sarcinilor altora, îngăduind ca simpatiile, gândurile și planurile noastre să fie active pentru binecuvântarea tuturor acelora care în vreo măsură sunt în grija noastră în lucrurile naturale sau spirituale. W. T. 1908-153 (R 4173:1) (Cântarea 249)