MANA 24 NOIEMBRIE

De aceea mă deprind să am totdeauna o conștiință fără vină înaintea lui Dumnezeu și înaintea oamenilor. — Fapt. 24:16.

Conștiința noastră cere să fie reglată, așa cum cer toate celelalte trăsături ale naturii noastre căzute. Dacă trebuie să ne reglăm conștiința, trebuie s-avem un standard după care s-o facem. Conștiința este ca un ceas pe cadranul căruia sunt marcate corect orele, dar a cărui corectitudine, ca indicator al timpului, depinde de reglarea corectă a resortului, astfel încât să poată indica adevărat orele. Tot așa și conștiința noastră este gata să ne indice binele și răul, dar numai atunci ne putem baza pe ea că ne arată cu adevărat ce este bine și ce este rău dacă a fost reglată în legătură cu noul resort, noua inimă, voința curată, adusă în deplină armonie cu legea iubirii, așa cum ne este prezentată în Cuvântul lui Dumnezeu. — Z. '00-360