CÂNTĂRI ÎN NOAPTE 11 IUNIE

Voi sunteți martori ai acestor lucruri. Luca 24:48

Apostolii în calitate de martori trebuiau să spună nu numai despre nașterea din fecioară a Răscumpărătorului, nu numai despre viața Lui sfântă, devotată, nu numai despre învierea Domnului nostru, nu numai despre înălțarea Sa, ci pe lângă toate aceste fapte ei trebuiau să spună că El a fost un Răscumpărător calificat, că El a satisfăcut toate condițiile Legii și că acum trăiește veșnic pentru a-i ajuta pe cei care vin la Tatăl prin El. Cu câtă credincioșie și-au îndeplinit apostolii misiunea! Cât este de adevărat, așa cum a declarat apostolul Pavel, că ei nu s-au ferit să vestească tot planul! Înțelepciunea lumească ar putea sugera că a avea un Stăpân și Învățător care a fost executat ca un răufăcător ar fi spre rușinea lor, și i-ar împiedica total de la progresul în strângerea de urmași ai Conducătorului lor. Dar acești martori credincioși nu s-au consultat cu carnea și cu sângele în legătură cu ceea ce să vestească — ei au spus doar istoria în toate amănuntele ei, fără să neglijeze nici măcar pe cele despre Petru și Iuda, și despre disputa cu privire la întrebarea care să fie mai mare etc. Adevărul în simplitatea în care Dumnezeu a intenționat să fie dat ne-a fost transmis în mod evident prin relatarea Bibliei. W. T. 1906-396 (R 3911:3) (Cântarea 23)