MANA 9 NOIEMBRIE

Căci corpul poftește împotriva Spiritului și Spiritul împotriva corpului și aceștia se împotrivesc unul altuia, încât nu faceți cele ce ați voi. — Gal. 5:17; (Sf. Scr. 1874)

Aceasta este marea și necontenita luptă, căci, deși voința nouă se afirmă, subjugă trupul și îl obligă să se supună minții noi, totuși, trupul muritor, nefiind mort în realitate, vine în continuă atingere cu lumea și cu adversarul și aceștia necontenit îl stimulează, îl întăresc cu griji lumești, ambiții, metode, lupte, conflicte și nesupunere față de voința nouă. Nici un sfânt nu este fără astfel de experiențe — lupte interne și externe. Trebuie luptat până la sfârșit, altfel marea răsplată pentru care luptăm nu va fi câștigată. Deși Noua Creatură, prin harul și puterea Domnului, stăpânește adesea trupul muritor, totuși, până la moarte nu poate fi vorba de încetarea conflictului. — Z. '03-424