CÂNTĂRI ÎN NOAPTE 22 NOIEMBRIE

Mulțumind totdeauna Celui care este Dumnezeu și Tatăl, pentru toate, în Numele Domnului nostru Isus Hristos. Efeseni 5:20.

Cât despre zilele sărbătorii naționale a recunoștinței (din SUA, n.t.), noi, ca cetățeni ai împărăției cerești, nu avem nevoie deosebită de aceasta; pentru că fiecare zi ar trebui să fie pentru noi o zi a recunoștinței pentru toate lucrurile — pentru prosperitatea „poporului nostru sfânt" sub autoritatea dreaptă a Regelui nostru Cristos, pentru pacea, bucuria și speranța lui glorioasă, pentru privilegiile iluminării și binecuvântării lui spirituale, pentru perfecțiunea legilor lui, pentru dezvoltarea cursului și destinului lui, și, la fel, pentru disciplinarea necesară, care este pentru a-l pregăti pentru viitoarea înălțare și glorie. Fie ca oamenii acestei lumi și creștinii mai puțin luminați să aducă mulțumiri, după cum fără îndoială mulți dintre ei o fac, dintr-o inimă sinceră, pentru binecuvântările comune ale acestei vieți prezente — pentru aerul și lumina soarelui și pentru ploaie, pentru secerișurile îmbelșugate și pentru timpurile de pace în comparație cu națiunile dimprejur. Da, binecuvântat fie Dumnezeu, din a cărui milă bogată aceste binecuvântări îmbelșugate sunt comune — pentru cei drepți și pentru cei nedrepți — și este bine ca atenția tuturor oamenilor să fie îndreptată pentru a le observa și pentru a le aprecia „ . Și, după cum lumea le sărbătorește și se bucură de ele, și în anumite privințe aduce mulțumiri lui Dumnezeu pentru adevăratele, glorioasele binecuvântări comune, pe care Tatăl nostru iubitor și binevoitor le revarsă la fel asupra celor răi și asupra celor drepți, fie ca inimile noastre să nu se bucure numai de aceste lucruri, ci de mai înaltele favoruri spirituale acordate fiilor lui Dumnezeu, aducând mulțumiri lui Dumnezeu Tatăl totdeauna și pentru toate în numele Domnului nostru Isus Cristos. W. T. 1893-12 (R 1490:1) (Cântarea 296)