CÂNTĂRI ÎN NOAPTE 06 MARTIE

Avem la Tatăl un Avocat (subsol, Cornilescu Reviz. — n. e.), pe Isus Hristos, Cel drept. 1 Ioan 2:1

De ce avem nevoie de un Avocat? Deoarece, cu toate că în calitate de noi creaturi suntem liberi de condamnare și avem relația cea mai deplină cu Tatăl și putem merge la El, la „scaunul harului, ca să căpătăm îndurare și să aflăm har, ca să avem ajutor la momentul potrivit", cu toate acestea noi, creaturile noi, nu avem corpul nou și nu îl vom avea până când îl vom primi la întâia înviere. Între timp, potrivit aranjamentului divin, trebuie să ne folosim corpurile pământești, pe care Dumnezeu și noi le recunoaștem a fi imperfecte. Deoarece noi putem acționa numai prin corpurile noastre, rezultă că „nu facem ceea ce am voi", pentru că „nimic bun nu locuiește în noi". Dar dacă, prin slăbiciunea sau ignoranța cărnii greșim, pregătirea divină pentru noi este că Avocatul nostru, al cărui merit răscumpărător ne-a fost aplicat, Se va înfățișa pentru noi (va aplica la figurat meritul Său) pentru anularea greșelilor noastre neintenționate și astfel ne va menține în ochii Tatălui fără pată sau încrețitură. W. T. 1909-347 (R 4516:6) (Cântarea 202)