CÂNTĂRI ÎN NOAPTE 01 IANUARIE

Veniți să adorăm, să ne plecăm și să îngenunchem înaintea Domnului, care ne-a făcut. Psalmul 95:6

Odată ce prin planul divin primim o licărire a gloriilor caracterului divin, odată ce cu ochii înțelegerii primim o vedere corectă despre Cel cu care avem de-a face, ca marele Cercetător al inimilor și Purtătorul de grijă al Bisericii Sale, cădem înaintea Lui umiliți până la țărână, dându-ne seama că suntem imperfecți, că nu putem sta în fața Învățătorului nostru, că suntem nevrednici de favoarea și binecuvântarea Sa. Dar așa cum El l-a atins pe Ioan cu blândețe, ridicându-l, tot așa ne-a spus și nouă cuvinte de mângâiere, pace și iubire, asigurându-ne că nu avem un Mare Preot care să n-aibă milă de slăbiciunile noastre, ci dimpotrivă, Unul care este în stare să compătimească și să ne ajute cu milă, Unul care ne-a cumpărat cu propriul Său sânge prețios, care ne-a acceptat și care ne va număra ca membri ai trupului Său atâta timp cât rămânem în El, căutând în inimile noastre să cunoaștem și să facem voia Lui. W. T. 1905-169 (R 3569:6) (Cântarea 69).