CÂNTĂRI ÎN NOAPTE 17 IULIE

„Aduceți însă la casa vistieriei toate zeciuielile „ puneți-Mă astfel la încercare," zice Domnul oștirilor, „dacă nu vă voi deschide zăgazurile cerurilor, și dacă nu voi turna peste voi o binecuvântare". Maleahi 3:10

Este de datoria noastră, dragi prieteni, să ne uităm în jurul nostru, să observăm în ce măsură am fost credincioși legământului nostru de jertfă și să ne amintim că aceasta nu este o jertfă de o zi sau de un an, ci „chiar până la moarte". Încă puțin și încercările se vor sfârși, dar până când acel puțin timp va trece, noi suntem în timp de încercare, și el ne dovedește fie demni, fie nedemni de favorurile glorioase pe care le căutăm, binecuvântarea principală, comoștenirea. Dacă o apreciem, să o căutăm în felul Domnului, să vedem în ce măsură există alte lucruri în viața noastră pe care le-am putea da Domnului și pe care El le-ar accepta, nu prin vrednicia faptelor sau a jertfelor, ci prin meritul lui Cristos. Să căutăm ca zilele și orele, pe măsură ce trec, să fie cheltuite într-un mod consacrat; să observăm în ce măsură petrecem momente și zile într-un mod egoist, sau le irosim pentru alții, peste cerințele rezonabile ale datoriei așa cum sunt ele marcate în Cuvântul divin. Să vedem în ce măsură ne îndeplinim angajamentele făcute Domnului; să observăm ce timp sau influență sau bani folosim în serviciul divin și în ce raport este aceasta cu întregul. W. T. 1905-380 (R 3685:5) (Cântarea 131)