MANA 6 IUNIE

Luați seama la voi înșivă, ca nu cumva să vi se îngreuieze inimile cu îmbuibare de mâncare și băutură și cu îngrijorările vieții ... — Luc. 21:34

Ce lucrare ne dăm seama că este înaintea noastră și câtă nevoie este de cumpătare, de vigilență, de fermitate! Este lucru de o viață, este bătălie de o viață împotriva unui vrăjmaș puternic, care s-a încuibat în trupul nostru. Puterile din afară sunt tari, într-adevăr, dar războiul civil dinăuntru este cu mult mai de temut. Dacă într-o măsură oarecare ne îmbătăm de spiritul lumii — dacă dăm loc mulțumirii de sine, iubirii de comoditate, plăcerii, dacă îngăduim cât de puțin oricare din vechile dispoziții de invidie, răutate, slavă deșartă, lăudăroșie, îngâmfare, mânie, ceartă și alte asemenea slăbiciuni ale vechii naturi, dacă cedăm lor cât de puțin — ah, la ce mare pericol suntem expuși! — Z. '95-201