CÂNTĂRI ÎN NOAPTE 25 MAI

Întăriți-vă în Domnul și în puterea tăriei Lui. Efeseni 6:10

Aici avem un îndemn care se aplică la poporul lui Dumnezeu oricând și în toate stările și împrejurările. S-a aplicat la Samson în zilele lui ca om natural, ca servitor, și ni se aplică nouă de astăzi care suntem creaturi noi în Isus Cristos, fii-servitori ai Celui Prea Înalt. Dacă privim în urmă la Samson și la toți vrednicii din vechime enumerați de apostol, observăm că secretul tăriei lor de caracter, prin care au îndurat și au învins, a constat în credința lor în Dumnezeu și în promisiuni. Și tot așa trebuie să fie și în cazul nostru. Dar există o deosebire între credință și credulitate; cea din urmă poate da un spirit de energie, dar nu va dura. Prima este puterea lui Dumnezeu care ne dă forța să îndurăm toate lucrurile ca niște buni soldați ai Domnului Isus Cristos, soldați ai adevărului, soldați ai dreptății, luptând împotriva păcatului și erorii și a lipsei de evlavie, inclusiv a uneltirilor viclene ale Adversarului, prin care vrea să ne înșele pe noi și întreaga lume, prezentând în lumină falsă caracterul divin prin „învățăturile demonilor" strecurate în poporul Domnului în timpul Veacurilor Întunecate, pentru orbirea ochilor înțelegerii lor. Acum, prin providența Domnului, ochii noștri se deschid din ce în ce mai mult în armonie cu rugăciunea apostolului: Mă rog lui Dumnezeu pentru voi „ca să puteți înțelege pe deplin, împreună cu toți sfinții, care este lărgimea, lungimea, adâncimea și înălțimea; și să cunoașteți dragostea lui Hristos, care întrece orice cunoștință". W. T. 1907-344 (R 4089:4) (Cântarea 388)