CÂNTĂRI ÎN NOAPTE 25 DECEMBRIE

Căci astăzi, în cetatea lui David, vi S-a născut un Mântuitor, care este Hristos, Domnul. Luca 2:11

Să ne veselim în acest anotimp de bucurie al anului și să avem inimile pline de apreciere a iubirii și mărinimiei divine care ne-a dat marele dar, pe Mesia, și astfel indirect o cunoștință despre Împărăția care va veni și a părtășiei noastre în acea Împărăție, care va binecuvânta lumea. Deoarece în dar am primit, în dar să dăm, și astfel să-L imităm pe Domnul și pe Tatăl Ceresc. Unii pot avea ocazia să dea multe daruri de multe feluri. Toți vor avea privilegiul de a oferi semenilor, direct sau indirect, darurile iubirii lui Dumnezeu, făcându-le cunoscute bogățiile harului Său, așa cum este prezentat în „Planul divin al Veacurilor”. Mesajul iubirii lui Dumnezeu este cel mai prețios lucru pe care l-am primit vreodată, și când oferim altora daruri, să avem în gând faptul că indiferent ce am putea sau n-am putea oferi dragilor noștri prieteni, vecini sau iubiți, întotdeauna putem oferi acest mesaj; iar felul și comportamentul nostru general ar trebui să arate cum îl prețuim noi mai presus decât mărgăritarele, și astfel putem recomanda cel mai bine Darul lui Dumnezeu altora și să-i ajutăm să-l aprecieze. În astfel de prezentări, cuvintele amabile, privirile amabile vor izvorî dintr-o inimă iubitoare care ea însăși a fost salvată prin puterea adevărului de sub stăpânirea Adversarului, a păcatului și a egoismului. Să învățăm să răspândim aceste daruri ale harului și adevărului și influențele fericitoare tuturor din jurul nostru, nu numai o dată pe an, ci în fiecare zi și în fiecare oră, și nu numai prietenilor noștri, ci, asemenea lui Dumnezeu, și dușmanilor noștri, căci „El este bun cu cei nemulțumitori" și face „să răsară soarele Său peste cei răi și peste cei buni". W. T. 1908-381 (R 4298:6) (Cântarea 401)