CÂNTĂRI ÎN NOAPTE 08 APRILIE

Frica de Domnul este școala înțelepciunii și smerenia merge înaintea slavei. Proverbe 15:33

Pilda despre omul cu o bârnă în ochiul său care încearcă să scoată un pai din ochiul fratelui său a fost o metodă convingătoare prin care Învățătorul a învățat necesitatea umilinței din partea celor care vreau să fie învățați de Dumnezeu. Umilința aici, ca și în alte locuri, este pusă ca o virtute de bază. Cuvântul latinesc pentru umilință este „humus", pământ. Acesta sugerează că ea este solul din care sunt produse alte virtuți. Cei care cred că știu totul, nu pot învăța nimic. Cum a spus Chalmers: „Cu cât omul se examinează mai mult, cu atât își descoperă mai mult neputințele propriului său caracter". Și cum a remarcat Wheatley: „Zece mii din cele mai mari greșeli ale semenilor noștri au mai mică importanță pentru noi decât una din cele mai mici ale noastre". Cunoașterea păcatelor și imperfecțiunilor noastre ar trebui să facă și să țină întreaga omenire umilită; și cât de frumos este să ne dăm seama că Isus Cel desăvârșit a fost umilit și că toți sfinții îngeri sunt așa! W. T. 1912-164 (R 5029:3 (Cântarea 95)