MANA 18 SEPTEMBRIE

„Voi merge Eu Însumi cu tine și îți voi da odihnă.” — Ex. 33:14

Domnul este totdeauna prezent cu poporul Său. Totdeauna cugetă la noi, se îngrijește de interesele noastre, ne păzește în primejdie, ne asigură cele necesare, pământești și spirituale, citește în inima noastră, ia seama la toate pornirile noastre de devotament iubitor față de El, formează influențele din jurul nostru în interesul disciplinării și curățării noastre, ascultă și cea mai slabă cerere a noastră de ajutor, simpatie sau părtășie cu El. Nici un moment nu lipsește de la paza Sa, fie că-L chemăm în toiul muncii zilei fie în liniștea vegherii nopții. Ce binecuvântată este înțelegerea acestei statornice credincioșii! Nici unul din adevărații copii ai lui Dumnezeu nu este lipsit de această dovadă a înfierii Sale. — Z. '03-376