MANA 18 APRILIE

Preaiubiților, nu vă mirați de prigonirea ca de foc din mijlocul vostru, care a venit peste voi ca să vă încerce, ca și cum vi s-ar întâmpla ceva neobișnuit; dimpotrivă, bucurați-vă, întrucât aveți parte de suferințele lui Hristos, ca să vă bucurați nespus de mult și la descoperirea slavei Lui. — 1 Pet. 4:12,13

Trăind într-o lume neprietenoasă nu putem aștepta altceva decât insultele pe care le-a suferit Învățătorul nostru, căci robul nu este mai presus decât domnul său. Lumea, trupul și Satan se pun curmeziș în drumul nostru, lupte înăuntru și temeri înafară și multe săgeți și lănci arzătoare sunt îndreptate împotriva celui drept. Dar care este atitudinea care să dea siguranță sufletului în aceste suferințe și încercări grele? Înainte de a începe ceva ce adesea aduce urmări grave nu trebuie oare să stăm liniștiți înaintea Domnului, așteptând și veghind pentru a vedea conducerea și voința Lui în tot ce avem de făcut? Așa spune și psalmistul: „Am stat mut, în tăcere; am tăcut chiar când era vorba de bine” [chiar și în privința faptelor și cuvintelor care mi se păreau bune]. — Z. '96-31