MANA 4 SEPTEMBRIE

În dragoste nu este frică, ci dragostea desăvârșită izgonește frica; pentru că frica are cu ea pedeapsa. — 1 Ioan 4:18

Într-adevăr, puternică, impunătoare și înspăimântătoare este influența fricii, dar nu și asupra acelora care din experiențele lor de mai înainte au învățat a cunoaște pe Domnul și a se încrede în El, chiar și atunci când nu-L putem discerne. Uriașul fricii și deznădejdii trebuie întâmpinat cu pietricica din pârâu: „este scris”. Trebuie ca praștia credinței să arunce cuvântul făgăduinței cu atâta putere încât să ucidă pe adversar și să ne elibereze de stăpânirea lui .... Numai înarmați astfel cu Cuvântul Domnului și încrezându-ne în nuiaua și toiagul Lui, putem fi curajoși și putem răspunde sectarismului impunător precum David a răspuns filisteanului: „Tu vii împotriva mea cu sabie, cu suliță și cu pavăză; iar eu vin împotriva ta în numele Domnului oștirilor, în numele Dumnezeului oștirii lui Israel, pe care ai ocărât-o”. — Z. '03-329