MANA 20 DECEMBRIE

Străduiește-te să te prezinți aprobat înaintea lui Dumnezeu, ca un lucrător care n-are de ce să-i fie rușine și care împarte drept Cuvântul adevărului. — 2 Tim. 2:15

Cuvântul „străduiește-te” are mare semnificație și numai cei care se străduiesc găsesc calea îngustă spre aprobarea și acceptarea divină. Străduiește-te să te prezinți aprobat, studiază doctrina; examinează-ți conduita pentru a o ține în armonie cu doctrina. Studiază cum să încurajezi pacea și prosperitatea Sionului și cum să te aperi pe tine și să-i aperi pe alții de săgețile erorii și de otrava unui spirit rău, lumesc. Străduiește-te să îndeplinești datoriile soldatului credincios al crucii — atât faptele aparent nesemnificative, cât și faptele cele mai curajoase și mai nobile. — Z. '02-318